《题耿氏温凊堂》
宋代·满中行

密牖疏棂次第施，却寒清暑两相宜。惟知堂上双亲乐，不觉人相四序移。

美酒先春和气满，茂林亭午绿阴垂。閒居就养如君少，无负南陔孝子诗。

作者简介：满中行，字思复，金乡（今属山东）人。登进士第。神宗元丰二年（一○七九），以国子监直讲、著作佐郎擢馆阁校勘（《续资治通鉴长编》卷三○○）。三年，权监察御史里行。五年，知无为军。七年，知相州。哲宗元祐元年（一○八六），知明州。有《昌邑集》二十卷，已佚。事见清乾隆《金乡县志》卷一八。